Perth Ovaal

Die **Perth Ovaal** (ook **nib-stadion** weens borgskapredes) is 'n sportstadion in Perth, Australië. Dit is sedert 1996 die tuisveld van die A-ligaklub (sokker) Perth Glory en is sedert 2003 die Wes-Australiese Rugbyleague se administratiewe fasiliteite. Tussen 1906 en 1910 was die stadion bekend as **Lotonpark** (hierdie naam verwys steeds na die aangrensende tennisbane asook 'n klein stuk oop grond langs die stadion).

## Huidige gebruik 
duimnael|links|Sokkerwedstryd tussen Perth Glory en North Queensland Fury
In die stadion se huidige opset kan daar soveel as 18&nbsp;156 mense sit en word dit tans gebruik vir sokker-, rugbyliga- en rugbywedstryde weens die reghoekige vorm van die speeloppervlak. Wanneer musiekkonserte aangebied word kan daar soveel as 25&nbsp;000 mense gehuisves word. Die stadion is die tuisveld van die Perth Glory-sokkerklub en van die voormalige Australiese Rugbykampioenskapspan Perth Spirit. Die Western Force, die plaaslike Superrugby-span gaan die Perth Ovaal as tuisveld gebruik wanneer die Subiaco Ovaal uitgebrei word. Die Subiaco Ovaal ervaar dalende toeskouergetalle weens die ovaalvormige speelveld (nie noodwendig geskik vir rugby en die toeskouers daarvan nie) en die Force het in 2010 na die Perth Ovaal verhuis. Die stadion sal 'n mate van modernisering ondergaan waaronder die uitbreiding na 'n kapasiteit van 20&nbsp;500 vir gebruik deur die Force.

Die stadion is ongewoon onder Australiese stadions omdat dit 'n staanterras aan die noordekant van die speelveld het. 'n Bedekte terras bekend as *Die Skuur* is die tuiste van die luidrugtige ondersteuners van Perth Glory.

Vanaf 2008 is die stadion ook die tuisveld van die WA Reds (Australiese voetbalspan) in die Jim Beambeker.

In die Nasionale Rugbyligaseisoen van 2009 het die South Sydney Rebbitohs hier teen Melbourne Storm en die St. George Illawarra Dragons teen die Sydney Roosters gespeel.

## Geskiedenis 
### Vroeë Geskiedenis 
Die grond waarop die stadion gebou is was bekend as '''Loton's Paddock''' (genoem na die vorige eienaar, William Loton, burgemeester van Perth). Dit is herwin van 'n deel van Stone se Meer wat deel was van 'n meerstelsel genaamd Die Groot Meredistrik wat die Mongermeer en die Herdsmanmeer ingesluit het.

In 1956 is die F.D. Book-pawiljoen as deel van die Oos-Perth Voetbalklub se goue jubileum gebou. Dit is genoem na administrateur Fred Book, wie 'n belangrike rol gespeel het in die voortbestaan van die Perth Ovaal as 'n sportterrein tydens die Tweede Wêreldoorlog.

### Krieket 
Die Perth Ovaal was die tuisveld van Noord-Perth en Universiteit, twee semi-professionle krieketspanne in Perth. Noord-Perth het tussen 1910 en 1975 daar gespeel en Universiteit tussen 1913 en 1929.

In 1905 is die grond aan die Wes-Australiese Voetbalvereniging gebied maar die prys was te hoog.

Voor die herontwikkeling in 2004 was die Perth Ovaal ovaalvormig en toe Perth Glory die Nasionale Sokkerliga betree het in 1996, is tydelike pawiljoene op die speeloppervlak geplaas sodat ondersteuners nader aan die aksie kon wees. Na vier jaar van tydelike pawiljoene het dit duidelik geword dat Perth Glory hul eie reghoekige veld nodig gehad het. Nadat Glory se voorgestelde herontwikkeling van die Leederville Ovaal afgeskiet is, het die Stad Vincent die stadion in 'n reghoekige stadion omskep. Dit was een van die gasheerstadions tydens die Vrouesokkerwêreldbeker 2023.

### Rekords 
Die grootste toeskouergetal vir die stadion was 26&nbsp;760 vir die plaaslike derbywedstryd tussen die Australiese Voetbalspanne van Oos-Perth en Wes-Perth op 31 Mei 1969. Die grootste getal mense wat 'n sokker wedstryd gaan kyk het was 18&nbsp;067 in die 1998–99 seisoen toe Suid-Melbourne VK teen Perth Glory. Die grootste getal mense wat 'n sportwedstryd bygewoon het sedert die stadion herontwikkel is, was 19&nbsp;279 vir 'n Super 14-wedstryd tussen die Western Force en die Crusaders op 24 April 2010.

## Wedstryde 
### Vrouesokkerwêreldbeker 2023 
## As 'n plek vir konserte 
duimnael|Roger Waters tree op tydens sy Dark Side Of The Moon Live-toer in 2007
Die Perth Ovaal het reeds verskeie konserte aangebied waaronder die volgende:

## Verwysings 
## Eksterne skakels 
*  Amptelike webwerf
*  Members Equity Bank se stadionblad
*  Perth Ovaal op Austadiums